ງານພົບປະແລກປ່ຽນລະຫວ່າງນັກສຶກສາ 3 ປະເທດ ຫວຽດນາມ - ລາວ - ກຳປູເຈຍ
\
ງານພົບປະແລກປ່ຽນລະຫວ່າງນັກສຶກສາ
3 ປະເທດ ຫວຽດນາມ - ລາວ - ກຳປູເຈຍ
(ພາບ: TTXVN)
(vovworld) - ຕອນຄ່ຳວັນທີ 06/04, ຄະນະຊາວໜຸ່ມນະຄອນ ໂຮ່ຈີມິງ ຈັດຕັ້ງລາຍການພົບປະສັງສັນ ແລະ ແລກປ່ຽນລະຫວ່າງນັກສຶກສາ 3 ປະເທດ ຫວຽດນາມ - ລາວ - ກຳປູເຈຍ ທີ່ພວມຮ່ຳຮຽນຢູ່ນະຄອນ ໂຮ່ຈີມິງ ເນື່ອງໃນໂອກາດບຸນປີໃໝ່ຂອງປະເທດສາທາລະນະລັດ ປະຊາທິປະໄຕ ປະຊາຊົນ ລາວ ແລະ ບຸນປີໃໝ່ຂອງລາຊະອານາຈັກ ກຳປູເຈຍ. ລາຍການດຳເນີນໄປຢ່າງຟົດຟື້ນດ້ວຍບັນດາລາຍການສີລະປະທີ່ເຂັ້ມຂົ້ນໄປດ້ວຍສີສັນວັດທະນະທຳຂອງແຕ່ລະປະເທດ. ພິເສດ ນັກສຶກສາ 3 ປະເທດ ໄດ້ພ້ອມກັນປະຕິບັດພິທີຫົດນ້ຳ ແລະ ບາສີສູ່ຂວັນ, ເຊິ່ງແມ່ນພິທີທີ່ເປັນມູນເຊື້ອ ໃນໂອກາດບຸນປີໃໝ່ຂອງປະຊາຊົນ ລາວ, ກຳປູເຈຍ ດ້ວຍຄວາມປາດຖະໜາຢາກໃຫ້ປະຊາຊົນທຸກຄົນມີຄວາມໂຊກດີ ແລະ ຄວາມຜາສຸກ.
ທີ່ພິທີ, ທ່ານນາງ ຫງວຽນທິທູ ຮອງປະທານຄະນະກຳມະການປະຊາຊົນນະຄອນ ໂຮ່ຈີມິງ ສະແດງຄວາມເຊື່ອໝັ້ນວ່າ: ບັນດານັກສຶກສາ ສືບຕໍ່ເພີ່ມພູນຄູນສ້າງໃຫ້ສາຍພົວພັນອັນດີງາມລະຫວ່າງ 3 ປະເທດ, ປະກອບສ່ວນສ້າງສາປະເທດຊາດໃຫ້ຮັ່ງມີສວຍງາມ ແລະ ວັດທະນາຖາວອນ, ພ້ອມກັນມຸ່ງໄປສູ່ຈຸດໝາຍສ້າງປະຊາຄົມ ອາຊຽນ ສາມັກຄີ, ສັນຕິພາບ ແລະ ພັດທະນາ.